# Rime milanesi (Pertusati)/INDUVINEJ.

../La forza del mal abet. ../Per ona scommessa perduda cont el sciur Don Carla Ubold. IncludiIntestazione 6 ottobre 2024 25% Da definire
Rime milanesi Francesco Pertusati 1817 CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/INDUVINEJ.&oldid=- 20241006170129 //it.wikisource.org/w/index.php?title=Rime_milanesi_(Pertusati)/INDUVINEJ.&oldid=- 20241006170129
INDUVINEJ.
I. On ficu petulant, de pocch’etaa, Present el pà e la mamma, ona mattina, Dopo faa colezion, per smorbietaa El tœù su el sò cappell e el se incammina Vers la porta de cà. Camuff, rabbiaa, Fermet, ghe diss el pà, faccia bronzina! Mi stà in cà?... ghe respond coi man sul fianch Quell temerari, no ghe’n pensi gnanch. II. El mè prim l’ha quatter roud, Quatter gamb l’ha el mè segond: Elmètutt....e chì stà el nœud, Chenoposs, che novuj scond; El mè tutt l’ha quatter post Che el sgarbezza ai sciori e ai ost.
III. L’era idròpet asmategh on cert scior Conla mort à la gora, e soa miee La voeuss on di savè dal siur dottor Se sò marì el podeva tornà indree. Ma lù nol fa che pronunzià on cert nomm Per digh ai curt che l’è spedii el sò omm.
IV. Ciappee tre letter, e no gh’entra l’essa: On Aidest, on sol B, pœù tre vault C; E ou nom famos, on nom de prenzipessa. Me impastarii con quist, ma hoo ditt assee. Ve avvisi sol che v’ha de restà in man Sto nom spuaa spuisc in bon toscan (2). V. Perchè mò, ona scioretta la me dis, Contra el vestii di donn alzee la vos? Coss’hin sti nuditaa, che v’è duvis, Che nun spònem ai cucc di curios? Mi ona sola parola ghe respondi: La foo deventà rossa e la sconfondi
VI. De l’alfabett proponi a induvinà Tre letter, che unii insemma v’han de dà De la mia guardaroba el mej che sia, Asca tappezzarij e biancaria.
VII. Sont in mezz a ona troppa de bagaj, E ghe insegni a giugà: sgura la tazza. Oh bravo! oh bell! se sent on cattanaj Del trenta pari, on rabadan de piazza. Vorrii stà quacc, canaja barettina, E foo a tucc ona bona romanzina. Padimaa quell sussor, tutt in d’on bott Foo portà on cardeghin, foo settà giò Quell ch’ha de fa de mamma e metti sott VIII Cont’ona binda ai cucc on tabalò. Ti stàfermo, ghe disi; e a on camarada; E ti dagh per el prim’ona spalmada. Quest l’è el mè induvinell. Diroo de pù, Che con quij duu comand; Ti fermet lì; Ti zolla ona spalmada al turlurù, Foo el nom a on sant,come saravy adi In lenguagg, già s’intend, de meneghin Spuaa spuisc: Ti Togn: ti Jacomin. (2)
VIII.
Duu fradij dabbenon ch’even tra lor, Oh! rar esempi! scisger e buell, Conviveven insemma e on dì el maggior El diss in tre paroll a sò fradell. Pensa on poo ti a fà cà. Via coss’occor El sarà goff, ma l’è on induvinell; E i tre paroll in lenguagg de Milan Hin pœù on vocabel sol in bon toscan. . IX. Con tre letter troo insemma on compliment; I volti sott e sora, e oh gran portent! Oh comparsa improvvisa! Quij tre letter istess me fan vedė Ona donna famosa Tra quante ghe n’è staa, tra quant ghe n’è.
Dopo lunga disfida di proposte e risposte in via di indovinelli tra Garioni e Pertusati, ricevette questi dal primo un quesito consistente in quattro lettere A. B. D. E., dalle quali doveva sortirne un nome ai Poeti notissimo
Ed eccone la risposta.
Gh’hoo de få fin a mai; ma in mezza quest, Giura bacco baccon, nessun me ten, Con tuttchè prest e ben Disa el proverbi che no se pò fà,. Che no ve scaraboccia in sui duu pee Quatter versitt de ciall Per fav vedè che sont anmi a cavall.
Oh! quest chì sì che l’è on induvinell Degn d’on poetta, spiritos e bell; E t’hoo ciappaa, Lissander, per fortuna Compinand quij paroll a vuna a vuna. Ma confessee per olter Che m’hii semper traa polver in di cucc, Talchè el pareva che gh ’ avessev gust Che compariss on tabalò, on lincucc; Ma se el sont, pazienziatt! El pesg l’è che hoo ris’ciaa
De fà deventà matt On sapienton che nol dormiva pù Per el gran revoltà de sott in sù Quell’A, quell B, quell’E, Quell maladetto D Che an-ben che el gh’abbia assossenn sal in zucca El s’è scoldaa, t’el digh mi Rocch, la gnucca, E quest, car Don Lissander, l’è on tantin Per divvel in latin On oraculum Fori, L’è on Camill Tort, in pocch paroll l’è on omm Che per fagh el sò elogi l’è assee el nomm.
Dea Ebe in toscan, E per trall in moneda Del Borgh di Ortolan, La sciura Deja de la gioventura L’è donca el resultaa De la vostra fattura; E adess che l’hoo trovaa Dighi anch mi che l’è bell: Ve sbatti i man, l’è giust, ve porti ai stell.
* ↑ M’incammino. Mi in cà!mi no.
* ↑ :Carrozza. Car rozza
* ↑ :Somariva. Sò mari va.
* ↑ Beatrice. B.A.3.C.
* ↑ Pettegola. Pett’, e gola.
* ↑ Abiti. A.B.T.
* ↑ Ti battista. Ti batt ti sta.
* ↑ Fatica. Fa ti cà.
* ↑ Ave. Eva.